कलगा थलाइवन

कलगा थलाइवन (अनुवाद: विद्रोही नेता) सन् 2022 की तमिल भाषा की भारतीय एक्शन थ्रिलर फिल्म है। यह मगिज़ थिरुमनी द्वारा निर्देशित और रेड जायंट मूवीज़ के बैनर तले उदयनिधि स्टालिन द्वारा निर्मित है। फिल्म में उदयनिधि, आरव, निधि अग्रवाल और कलैयारासन ने अभिनय किया है। संगीत और पार्श्व संगीत श्रीकांत देवा और अरोल कोरेली द्वारा रचित है जबकि छायांकन और संपादन के.धिलराज और एन.बी.श्रीकांत द्वारा किया गया है। फिल्म की मुख्य शूटिंग चेन्नई में हुई।

18 नवंबर 2022 को कलगा थलाइवन सिनेमाघरों में रिलीज हुई। फिल्म को आलोचकों से आम तौर पर सकारात्मक समीक्षा मिली तथा यह बॉक्स ऑफिस पर व्यावसायिक रूप से सफल फिल्म रही।
कहानी
चेन्नई में थिरुमारन भारी वाहन बनाने वाली कंपनी वहजरा मोटर्स में वित्तीय विश्लेषक के रूप में काम करता हैं। वहजरा ने दुनिया का सबसे अधिक माइलेज देने वाला ट्रक लॉन्च किया। इससे शेयरों में तेजी आने लगती है और कंपनी को शेयर बाजार में मुनाफा मिलता है। मुंबई में कार्यरत वहजरा के सीईओ वेद तिवारी को पता चलता है कि वाहन वास्तव में बहुत अधिक मात्रा में प्रदूषण फैलाते हैं और वे इसे गोपनीय रखने का निर्णय लेते हैं। 18 बोर्ड सदस्यों और 20,000 कर्मचारियों को इसकी जानकारी नहीं थी। हालाँकि सच्चाई सामने आ जाती है और तिवारी क्रोधित हो जाता है जिससे पूरी कंपनी सदमे में आ जाती है।

सन्दर्भ

बाहरी कड़ियाँ


श्रेणी:2022 की फ़िल्में
श्रेणी:भारतीय एक्शन थ्रिलर फ़िल्में